גבריאל יוניון

גבריאל מוניק יוניון ווייד (באנגלית: Gabrielle Monique Union Wade; נולדה ב-29 באוקטובר 1972) היא שחקנית, אקטיביסטית וסופרת אמריקאית.

 ביוגרפיה 
גבריאל יוניון נולדה בעיר אומהה שבמדינת נברסקה שבארצות הברית. היא בתם של תרזה - מנהלת חברת טלפונים, וסילבסטר - איש צבא. היא גדלה כקתולית. לפי דבריה של יוניון, אמה הייתה לוקחת אותה למצעדי גאווה לאחר שמשפחתה עברה למדינת קליפורניה על מנת ללמד אותה "תפיסת עולם". הוריה התגרשו לאחר שלושים שנות נישואין. יוניון אמרה כי "הם טיפלו בגירושיהם ובמעברנו לאחר מכן למשפחה מורכבת בחן ובכבוד."

בשנת 1991, כשהייתה בת 19, יוניון הותקפה ונאנסה כששהתה במקום עבודתה בחנות נעליים על ידי שודד. יוניון הצהירה כי היא לא הייתה שורדת את ההתקפה אלמלא התובנות מצפייה בתוכנית האירוח של אופרה ווינפרי. בהמשך היא תבעה בהצלחה את חנות הנעליים בגין רשלנות וטענה כי החנות לא הצליחה להזהיר את העובדים מפני התוקף, שזוהה בעת מעשה בחנות אחרת של הרשת לפני המקרה.

ליוניון יש תואר ראשון בסוציולוגיה מאוניברסיטת קליפורניה בלוס אנג'לס.

 קריירה 
יוניון החלה את קריירת המשחק שלה עם תפקידים מינוריים. האודישן הראשון שלה היה לסדרת הטלוויזיה "הצלצול הגואל". בשנת 1997, הופיעה יוניון בפרק בעונה השישית של "מסע בין כוכבים: חלל עמוק 9". היא הופיעה גם "[[תתאומים (סרט)אומות]]" בתפקיד ונסה, ב"סמארט גאי" בתפקיד דניז, ובחמישה פרקים של "הרקיע השביעי" בתפקיד קישה המילטון. היא הופיעה גם בפרק של "חברים". תפקידים קודמים אחרים כללו סרטי נוער כמו "10 דברים שאני הכי שונאת אצלך" ו"יש לה את זה".

יוניון הופיעה בסרט "מכדררים סיפור אהבה" בשנת 2000. באותה השנה ביצעה את תפקידה של אייסיס בסרט מעודדות צמודות, אשר בעקבותיו צברה פופולריות. לאחר מכן לוהקה בדרמה הרפואית "עיר המלאכים" של רשת הטלוויזיה CBS. יוניון הופיעה בסרט "האחים" בשנת 2001. בשנת 2003 הופיעה בתפקיד הראשי בסרט "Deliver Us from Eva". באותה השנה הופיעה בסרט "בחורים רעים 2", שגרף מעל ל-250 מיליון דולר ברחבי העולם. שנה לאחר מכן הופיעה בסרטים "יצירת האלוהים" ו"לשבור את כל החוקים". בשנת 2005 הופיעה בסרט "ניאו נד", בו גילמה אישה אפרו אמריקאי שהוזה כי היא אדולף היטלר. היא כיכבה באותה השנה בסרט "The Honeymooners". כמו כן, כיכבה בסדאת הטלוויזיה "Night Stalker" של רשת ABC. בשנת 2006 כיכבה בווידאו קליפ של באסטה ריימס לשיר "I Love My Bitch". בשנת 2007 כיכבה בסרטו של טיילר פרי, "הילדות הקטנות של אבא". בשנת 2007 הופיעה בסרט חג המולד, "החופשה המושלמת". בשנת 2008 הופיעה בשלושה פרקים בסדרה בטי". בנוסף, הופיעה בווידאו ליפ של הזמר ני-יו לשיר "Miss Independent". באותה השנה הופיעה בסרטים "קאדילק רקורדס" ו"לפגוש את דייב". בשנת 2009 הופיעה בסדרות "חף מפשע" ו"פלאש פורוורד".

בשנים 2010 ו-2011 הופיעה בפרקים של "נשות קבע" ו-"NTSF:it:SUV". ב-2010 הצטרפה יוניון לקומדיה הרומנטית המבוססת של ספרו של סטיב הארווי, "לחשוב כמו גבר". בשנת 2013, היא החלה לככב בסדרת הרשת "Being Mary Jane". יוניון חזרה על תפקידה בסרט "לחשוב כמו גבר 2" בשנת 2014. היא הופיעה בסרט "טופ פייב" לצידו של כריס רוק. בשנת 2015 החלה לדבב את דמותה של נלה בסדרת האנימציה "משמר האריות". בשנת 2016 גילמה יוניון קורבן אונס בתקופת העבדות בארצות הברית בסרט "הולדתה של אומה".

בשנת 2017 השיקה יוניון את "Flawless", קו מוצרי טיפוח לשיער. בשנת 2019 החלה לככב לצד ג'סיקה אלבה בסדרה "הטובות למשטרת אל איי". בנוסף, הייתה יוניון שופטת בעונה ה-14 של "America's Got Talent", אך לא המשיכה לעונה נוספת, לכאורה בגלל שהתבטאה נגד גזענות בסביבת העבודה. במאי 2020 הגישה תביעת אפליה נגד מפיקי התכנית.

 ספרים 
באפריל 2017 הודיעה יוניון על ספרה הראשון, ספר זיכרונות, שכותרתו היא "We're Going to Need More Wine" (בעברית: "אנחנו נצטרך עוד יין"). הספר ראה אור בהוצאת הרפר קולינס ב-17 באוקטובר 2017. במאי 2020 הוציאה יוניון את ספר הילדים הראשון שלה, "Welcome to the Party" (בעברית: "ברוך הבא למסיבה"), בהשראת בתה.

 פרויקטים נוספים 
יוניון היא פרזנטורית של חברת ניוטרוג'ינה, איתם החלה לעבוד בשנת 2004. בנובמבר 2014 פורסם כי יוניון הפכה לפרזנטורית של חברת הלק "SensatioNail". בשנת 2010, יוניון השיקה את "Love & Blessings", קו בגדים לנשים במידות גדולות. במרץ 2014 יוניון הוציאה את היין הראשון שלה, "Vanilla Puddin'".

 אקטיביזם 
יוניון תומכת בניצולי תקיפה והביעה את תמיכתה בג'אדה, נערה מטקסס שהותקפה מינית לאחר שהתעלפה במהלך מסיבה; הפגיעה המינית שלה צולמה ופורסמה ברשת, והייתה ללעג לאחרים ברשתות החברתיות. יוניון גם דיברה על החשיבות של טיפול פסיכולוגי והחשיבות של נגישות לטיפול במסגרת המשפחה ומקום העבודה.

יוניון מתבטאת גם כנגד פשעי שנאה, אלימות ואלימות משטרתית כלפי אנשים של צבע, במיוחד אפרו-אמריקאים.

 פוליטיקה 
בשנת 2008 תמכה יוניון בברק אובמה בקמפיין הנשיאותי שלו. היא מונתה על ידי הנשיא אובמה לעבוד עם הוועדה המייעצת הלאומית לאלימות נגד נשים. בשנת 2012 השתתפה יוניון ביוזמת "Greater Together" של הקמפיין של אובמה כחלק ממסע הבחירות שלו. יוניון קראה למועמד הרפובליקני לנשיאות מיט רומני להוציא לאור את החזרי המס שלו ואת תעודת הלידה שלו, וציינה כי אביו, ג'ורג' רומני, הוציא לאור את החזרי המס שלו כשהיה מועמד לנשיאות.

 חיים אישיים 
יוניון פגשה את שחקן ה-NFL, כריס הווארד, במסיבה בשנת 1999. הם התחתנו ב-5 במאי 2001 ונפרדו באוקטובר 2005. הליך הגירושים תם בשנת 2006. בשנת 2008 יוניון החלה לצאת עם שחקן ה-NBA, דוויין ווייד. הם התחתנו ב-30 באוגוסט 2014 במיאמי, פלורידה, והיא הפכה לאם חורגת לשלושת ילדיו. יוניון הצהירה בראיון לפני הנישואין כי היא וווייד יחתמו על הסכם טרום-נישואים לשמירה על נכסיהם האישיים. בשנת 2018 הם הביאו לעולם את בתם, שנולדה באמצעות פונדקאית.

 פילמוגרפיה 
 סרטים 
שנהסרטתפקידהערות1999יש לה את זהקטרינה "קייטי" דרלינגסון10 דברים שאני הכי שונאת אצלךצ'סטיטי צ'ארץ'2000מכדררים סיפור אהבהשווינימעודדות צמודותאייסיס2001האחיםדניס ג'ונסוןTwo Can Play That Gameקוני ספאלדינג2002Abandonאמנדה לוטרלברוכים הבאים לקולינוודמיל2003Deliver Us from Evaאוונג'לין "אווה" דנדרידג'2 צעדים למוותדריהבחורים רעים 2סידני בורנטRide or Dieאישה במסכההופעת קמע2004לשבור את כל החוקיםניקי קאלס2005ניאוניקוטינואידיםראשלThe Honeymoonersאליס קרמדןSay Uncleאליס קרטר2006לרוץ עם מספרייםדורות'י אמברוז2007Constellationכרמל בוקסרהילדות הקטנות של אבאג'ורלה ראשמורהקופסהכריס מורנוהחופשה המושלמתננסי טיילור2008לפגוש את דייבמספר 3קאדילק רקורדסז'נבה וייד2012Good Deedsנטליבטבע שלנוויקילחשוב כמו גברקריסטן2013Miss Dial2014לחשוב כמו גבר 2קריסטןטופ פייבאריקה לונג2016הולדתה של אומהאסתרכמעט חג המולדרייצ'ל מאיירס2017מצוד לילידינה סמית'טיול בנותבתפקיד עצמה2018לילה בספרייהרבקה פארקסאמא יש רק אחתשון ראסלגם מפיקה2020לא פוחד מכלום (אנ')גנרלית ג'יין נדיהדיבוב202212 במחיר 1 (אנ') זואי בייקרעולם מוזרמרידיאן קליידדיבוב גאוות יחידה אינס פראנץ'2023המציאה המושלמתג'נה2024אסטרונאוטית (אנ') פאם פרוקטור2025Riff Raff סנדי

 טלוויזיה 
שנהשםדמותהערות1993אריזה משפחתיתנערת קניוןפרק אחד1995-1996הצלצול הגואל: הכיתה החדשההילרי/ג'ניפר2 פרקים1996מואשהאשליפרק אחדחופי מאליבושאנון אברטGoode Behaviorטרייסי מונהאגן3 פרקים1996–1999הרקיע השביעיקישה המילטון5 פרקים1997סמארט גאילידיהפרק אחדעולמו של דייבקרליהיץסולתאומותשון/ונסה3 פרקיםCity Guysקאטישה גרנטפרק אחדמסע בין כוכבים: חלל עמוק 9אן-גארן1998המופע של סטיב הרווינעמי פירסון1998-1999קלולסלידיה/רבקה2 פרקים1999Grown Upsפלישיהפרק אחדH-E Double Hockey Sticksגבריאל2000ERתמרה דייוויספרק אחדהאחרים (סדרת טלוויזיה)לינדסיזואי, דאנקן, ג'ק וג'ייןלאנהעיר המלאכיםד"ר קורטני אליס11 פרקים2001קרוב לביתGabbyפיילוטחבריםKristen Langפרק אחד2003המשפחה הגאהSunny Stevens / Iesha (voice)2004הבית הלבןMeeshel AndersSomething the Lord Madeקלרה תומאססרט טלוויזיה2005איש משפחהשאונה פארקדיבוב; פרק אחד2005–2006Night Stalkerפרי ריד10 פרקים2007נשות הכדורגלניםשארדוניי לייןפיילוט2008בטירנה סלייטר3 פרקים2009חף מפשעג'יין סיבר4 פרקים2009–2010פלאש פורוורדזואי אנדאטה9 פרקים2010נשות קבעג'ינה הולטפרק אחד2011NTSF:SD:SUVסנדי קניונס2012Half the Skyתיעודי2013–2019להיות מרי ג'ייןמרי ג'יין פולדמות ראשית2015בטבעת זוקיטיסרט טלוויזיהמשמר האריות – השאגה חוזרתנלהדיבוב2016–2019משמר האריות2020-2019הטובות למשטרת אל אייסידני בורנטתפקיד ראשי; 2 עונות2019America's Got Talentעונה 142023–2025משפחת פראוד: קולניים יותר, גאים יותרטאליהדיבוב; 4 פרקים

 וידאו קליפים 
שנהשיראמןמקור1999"15 Minutes"מארק נלסון2003"Paradise"אל אל קול ג'יי בהשתתפות אמרי2006"I Love My Bitch"באסטה ריימס בהשתתפות ויל.איי.אם וקליס2008"Miss Independent"ני-יו2011"Man Down"ריהאנה

 קישורים חיצוניים 

 הערות שוליים 

קטגוריה:אמריקאים ילידי נברסקה
קטגוריה:אומהה: אישים
קטגוריה:שחקניות אמריקאיות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:נפגעי ונפגעות תקיפות מיניות
קטגוריה:פעילות חברתיות אמריקאיות
קטגוריה:זוכי פרס בחירת הנוער
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1972
קטגוריה:אמריקאים שנולדו ב-1972